Fils Džeksons
Filips Daglass "Fils" Džeksons (angļu: Philip Douglas "Phil" Jackson; dzimis 1945. gada 17. septembrī) ir bijušais ASV basketbolists un basketbola treneris. Basketbolista karjeras laikā spēlējis Ņujorkas "Knicks" un Ņūdžersijas "Nets" vienībās, kuru sastāvā divkārt kļuvis par NBA čempionu. F. Džeksons ir izcīnījis 11 NBA čempiona titulus kā Čikāgas "Bulls" un Losandželosas "Lakers" treneris, tādējādi kļūdams par visu laiku panākumiem bagātāko treneri NBA vēsturē. Tāpat viņš ir visu laiku tituliem bagātākais treneris Ziemeļamerikas sporta vēsturē.